b'\n_START_ARTICLE_\nDenis Nagulin\n_START_PARAGRAPH_\nDenis Nagulin (ven. \xd0\x94\xd0\xb5\xd0\xbd\xd0\xb8\xcc\x81\xd1\x81 \xd0\x9d\xd0\xb0\xd0\xb3\xd1\x83\xcc\x81\xd0\xbb\xd0\xb8\xd0\xbd, s. 27. marraskuuta 1992 Pietari, Ven\xc3\xa4j\xc3\xa4) on ven\xc3\xa4l\xc3\xa4inen moottoriurheilija.\n_START_SECTION_\nUra\n_START_PARAGRAPH_\nNagulin aloitti uransa vuonna 2008 Ven\xc3\xa4j\xc3\xa4n Touring Car Light -sarjassa sijoittuen sarjan 13:nneksi. Vuonna 2009 Nagulin ajoi Legends-luokkaa Suomessa. H\xc3\xa4n ei kuitenkaan ilmoittautunut sarjaan, eik\xc3\xa4 n\xc3\xa4in ollen ker\xc3\xa4nnyt Legends Trophyn pisteit\xc3\xa4. Vuonna 2010 h\xc3\xa4n jatkoi sarjassa ja sijoittui 18:nneksi. _NEWLINE_Vuonna 2011 Nagulin ajoi Eurocup Formula Renault -sarjassa, jossa h\xc3\xa4n ei saavuttanut pisteit\xc3\xa4. Vuonna 2012 Nagulin siirtyi European F3 Open -sarjaan sijoittuen sarjan 20:nneksi. Samana vuonna h\xc3\xa4n ajoi kaksi kilpailua Formula Renault Alps -sarjassa. Vuonna 2013 Nagulin jatkoi F3 Open -sarjassa sijoittuen sarjan 19:nneksi. Samana vuonna h\xc3\xa4n kilpaili Formula Abarth -sarjassa voittaen yhden kilpailun. Vuonna 2014 Nagulin ajoi kaksi kilpailua GP3-sarjassa Trident-tallin kuljettajana saavuttamatta pisteit\xc3\xa4.'